CELEX: 32022R1166
Language: sl
Date: 2022-07-06 00:00:00
Title: Izvedbena uredba Komisije (EU) 2022/1166 z dne 6. julija 2022 o spremembi Uredbe (ES) št. 1480/2004 o konkretnih predpisih za blago, ki prihaja iz območij, ki niso pod dejanskim nadzorom vlade Cipra, na območja, na katerih izvaja vlada dejanski nadzor

7.7.2022   
               
               
                  SL
               
               
                  Uradni list Evropske unije
               
               
                  L 181/11
               
            
         IZVEDBENA UREDBA KOMISIJE (EU) 2022/1166
         z dne 6. julija 2022
         o spremembi Uredbe (ES) št. 1480/2004 o konkretnih predpisih za blago, ki prihaja iz območij, ki niso pod dejanskim nadzorom vlade Cipra, na območja, na katerih izvaja vlada dejanski nadzor
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 866/2004 z dne 29. aprila 2004 o režimu na podlagi člena 2 Protokola št. 10 k Aktu o pristopu (1) in zlasti člena 4(12) Uredbe,
         Po posvetovanju z Odborom za urejanje razmejitvene črte,
         ob upoštevanju naslednjega:
         
                     (1)
                  
                  
                     Uredba Komisije (ES) št. 1480/2004 (2) določa konkretne predpise za blago, ki prihaja z območij, ki niso pod dejanskim nadzorom vlade Cipra, na območja, na katerih vlada izvaja dejanski nadzor, tudi kar zadeva fitosanitarne inšpekcijske preglede rastlin, rastlinskih proizvodov in drugih predmetov iz Priloge V, del B, k Direktivi Sveta 2000/29/ES (3) ter poročanje o njih. Zato člen 3 navedene uredbe vsebuje sklicevanja na navedeno direktivo.
                  
               
                     (2)
                  
                  
                     Direktiva 2000/29/ES je bila razveljavljena z Uredbo (EU) 2016/2031 Evropskega parlamenta in Sveta (4), ki je podlaga za pravila Unije o ukrepih varstva pred škodljivimi organizmi rastlin. Komisija je na podlagi navedene uredbe pooblaščena, da določi seznam rastlin, rastlinskih proizvodov in drugih predmetov, za vnos katerih na ozemlje Unije se zahteva fitosanitarno spričevalo.
                  
               
                     (3)
                  
                  
                     Izvedbena uredba Komisije (EU) 2019/2072 (5) vsebuje seznam rastlin, rastlinskih proizvodov in drugi predmetov, za vnos katerih na ozemlje Unije se zahteva fitosanitarno spričevalo, med katerimi so tudi tisti, ki so bili prej navedeni v Prilogi V, del B, k Direktivi 2000/29/ES.
                  
               
                     (4)
                  
                  
                     Zato je primerno spremeniti Uredbo (ES) št. 1480/2004 in sklicevanja na Direktivo 2000/29/ES nadomestiti s sklicevanji na Izvedbeno uredbo (EU) 2019/2072.
                  
               
                     (5)
                  
                  
                     Prav tako je treba posodobiti vsa sklicevanja na določbe o rastlinskih potnih listih.
                  
               
                     (6)
                  
                  
                     Ker v skladu s členom 4(4) Uredbe (ES) št. 866/2004 za blago, ki prečka črto, veljajo zahteve in opravljanje kontrol, kakor zahteva fitosanitarna zakonodaja Unije in je določeno v Prilogi II k navedeni uredbi, bi bilo treba izvajati inšpekcijske preglede, da bi se prepričali, da je zadevno blago prosto karantenskih škodljivih organizmov za Unijo iz Priloge II k Izvedbeni uredbi (EU) 2019/2072, da je v skladu s pragovi glede navzočnosti nadzorovanih nekarantenskih škodljivih organizmov za Unijo iz Priloge IV k navedeni uredbi in da izpolnjuje zahteve za vnos v Unijo iz Priloge VII k navedeni uredbi.
                  
               
                     (7)
                  
                  
                     Uredbo (ES) št. 1480/2004 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Uredba (ES) št. 1480/2004 se spremeni:
            
                        (1)
                     
                     
                        člen 3 se nadomesti:
                        
                           „Člen 3
                           Fitosanitarna inšpekcija in poročanje
                           
                              1.   Neodvisni fitosanitarni strokovnjaki, ki jih imenuje Komisija in so napoteni v okviru instrumenta za izmenjavo informacij in tehnično pomoč (TAIEX) ter delujejo v koordinaciji s turškociprsko gospodarsko zbornico za izvajanje Uredbe (ES) št. 866/2004 (v nadaljnjem besedilu: strokovnjaki), pregledajo vsega blaga, ki ga sestavljajo rastline, rastlinski proizvodi in drugi predmeti iz dela A in dela B Priloge XI k Izvedbeni uredbi Komisije (EU) 2019/2072 (*1) v času pridelave, ob žetvi in času trženja, da se prepričajo, da:
                              
                                          (a)
                                       
                                       
                                          so prosti karantenskih škodljivih organizmov za Unijo iz Priloge II k Uredbi (EU) 2019/2072,
                                       
                                    
                                          (b)
                                       
                                       
                                          so skladni s pragovi glede navzočnosti nadzorovanih nekarantenskih škodljivih organizmov za Unijo iz Priloge IV k Uredbi (EU) 2019/2072,
                                       
                                    
                                          (c)
                                       
                                       
                                          izpolnjujejo zahteve za vnos v Unijo iz Priloge VII k navedeni uredbi in
                                       
                                    
                                          (d)
                                       
                                       
                                          so skladni z ukrepi za preprečevanje navzočnosti nekarantenskih škodljivih organizmov na določenih rastlinah za saditev iz Priloge V k Uredbi (EU) 2019/2072.
                                          Po potrebi pregledajo tudi vse rastline, rastlinske proizvode in druge predmete s seznama iz Priloge XII k Izvedbeni uredbi (EU) 2019/2072, da se prepričajo, da so prosti karantenskih škodljivih organizmov za varovano območje iz Priloge III k navedeni uredbi.
                                       
                                    
                           
                              2.   Za krompir zgoraj navedeni strokovnjaki preverijo, da je bil krompir v pošiljki pridelan neposredno iz semenskega krompirja, overjenega v eni od držav članic, ali iz semenskega krompirja, overjenega v kateri koli drugi državi, iz katere vnos krompirja v Unijo za namene sajenja ni prepovedan na podlagi Priloge VI k Izvedbeni uredbi (EU) 2019/2072.
                           
                           
                              3.   Če strokovnjaki po svoji najboljši vednosti in, kolikor je mogoče določiti, ugotovijo, da zadevne rastline, rastlinski proizvodi ali drugi predmeti v pošiljki izpolnjujejo zahteve iz odstavkov 1 in 2 ter ustrezne zahteve in preverjanja iz Priloge II k Uredbi (ES) št. 866/2004:
                              
                                          (a)
                                       
                                       
                                          pripravijo poročilo o svojih ugotovitvah, za kar uporabijo obrazec iz Priloge III k tej uredbi, ki ga v celoti izpolni in ustrezno podpiše vsaj eden od njih, ter
                                       
                                    
                                          (b)
                                       
                                       
                                          to poročilo kot dopolnilo priložijo k spremnemu dokumentu iz člena 2 te uredbe.
                                       
                                    Strokovnjaki ne izdajo „Poročila o fitosanitarni inšpekciji“ za rastline, namenjene za sajenje, vključno z gomolji Solanum tuberosum L., ki so namenjeni za sajenje.
                           
                           
                              4.   Strokovnjaki nato zapečatijo tovornjake oziroma drugo prevozno sredstvo, tako da onemogočijo odpiranje pošiljke, dokler ne prečka črte.
                              Blago, zajeto v tem členu, sme prečkati črto le, če sta izpolnjeni točki (a) in (b) odstavka 3.
                           
                           
                              5.   Ob prihodu na območja, nad katerimi izvaja vlada Republike Ciper dejanski nadzor, pristojni organi oblasti pregledajo pošiljko. Kadar je ustrezno, se „Poročilo o fitosanitarni inšpekciji“ nadomesti s potnim listom rastline iz člena 79(1) ali člena 80(1) Uredbe (EU) 2016/2031 Evropskega parlamenta in Sveta (*2)
                              
                           
                        
                        
                           (*1)  Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1)."
                        
                        
                           (*2)  Uredba (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (UL L 317, 23.11.2016, str. 4).“"
                        
                     
                  
                        (2)
                     
                     
                        V točki 10 vzorca iz Priloge III se četrta, peta in šesta alinea nadomestijo z naslednjim:
                        
                                    „—
                                 
                                 
                                    šteje za prosto karantenskih škodljivih organizmov za Unijo iz Priloge II in, kjer je primerno, karantenskih škodljivih organizmov za varovano območje iz Priloge III ter za skladno s pragovi glede navzočnosti nadzorovanih nekarantenskih škodljivih organizmov za Unijo iz Priloge IV k Uredbi (EU) 2019/2072,
                                 
                              
                                    —
                                 
                                 
                                    v primeru krompirja šteje, da je bil krompir v pošiljki pridelan neposredno iz semenskega krompirja, overjenega v eni od držav članic, ali iz semenskega krompirja, overjenega v kateri koli drugi državi, iz katere vnos krompirja v Unijo za namene sajenja ni prepovedan na podlagi Priloge VI k Izvedbeni uredbi (EU) 2019/2072.“
                                 
                              
                  
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 161, 30.4.2004, str. 128.
         
            (2)  Uredba Komisije (ES) št. 1480/2004 z dne 10. avgusta 2004 o konkretnih predpisih za blago, ki prihaja iz območij, ki niso pod dejanskim nadzorom vlade Cipra, na območja, na katerih izvaja vlada dejanski nadzor (UL L 272, 20.8.2004, str. 3).
         
            (3)  Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10.7.2000, str. 1).
         
            (4)  Uredba (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (UL L 317, 23.11.2016, str. 4).
         
            (5)  Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1).